**Curajul clipei**

*Carmen*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E tristă marea azi

Și ceru-i înnorat,

Nu știi ce pierzi

Fiindcă n-ai mai plecat

Pe mare cu șalupa.

Bărci, vaporașe

Sunt în port

Și plajele-s golașe,

Iar sufletul cere suport…

De ploaie-i plină cupa.

Te rogi și ceri

(Ești curajos)

Să nu disperi.

Chiar dacă afară nu-i frumos,

Din port pleacă o barcă.

Ce temerar

Oare a-ndrăznit

Să iasă, chiar

Dacă este copleșit?

Curajul lui e o arcă!

Acum alergi

Înspre șalupă

Și înțelegi…

Viața e-o clipă,

Nu vrei să faci cu ea risipă!